CELEX: 32020R0778
Language: hu
Date: 2020-06-12 00:00:00
Title: A Bizottság (EU) 2020/778 végrehajtási rendelete (2020. június 12.) az (EU) 2016/797 európai parlamenti és tanácsi irányelv átültetésére vonatkozó határidő meghosszabbítását követően az (EU) 2019/773 végrehajtási rendeletnek az alkalmazás kezdőnapjai tekintetében történő módosításáról (EGT-vonatkozású szöveg)

15.6.2020   
               
               
                  HU
               
               
                  Az Európai Unió Hivatalos Lapja
               
               
                  L 188/4
               
            
         A BIZOTTSÁG (EU) 2020/778 VÉGREHAJTÁSI RENDELETE
         (2020. június 12.)
         az (EU) 2016/797 európai parlamenti és tanácsi irányelv átültetésére vonatkozó határidő meghosszabbítását követően az (EU) 2019/773 végrehajtási rendeletnek az alkalmazás kezdőnapjai tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 5. cikke (11) bekezdésére,
         mivel:
         
                     (1)
                  
                  
                     Az (EU) 2016/797 irányelvet az (EU) 2020/700 európai parlamenti és tanácsi irányelv (2) módosította annak érdekében, hogy lehetővé tegye a tagállamok számára az (EU) 2016/797 irányelv 57. cikkének (1) bekezdésében említett rendelkezéseknek való megfeleléshez szükséges nemzeti törvényi, rendeleti és közigazgatási rendelkezések hatályba léptetésére vonatkozó határidő meghosszabbítását.
                  
               
                     (2)
                  
                  
                     Azon tagállamok esetében, amelyek értesítést küldtek az Európai Unió Vasúti Ügynökségének (a továbbiakban: Ügynökség) és a Bizottságnak arról a szándékukról, hogy az (EU) 2016/797 irányelv 57. cikke (2a) bekezdésének megfelelően meg kívánják hosszabbítani az említett irányelv átültetésére vonatkozó időszakot, az (EU) 2019/773 bizottsági végrehajtási rendelet (3) egyes rendelkezései alkalmazásának kezdőnapját 2020. október 31-ig el kell halasztani.
                  
               
                     (3)
                  
                  
                     A tehervonatok zárjelzőire vonatkozó nemzeti szabályok eltörlésére irányuló tevékenységeket a Covid19-világjárvány következtében bevezetett intézkedések miatt nem lehetett a terveknek megfelelően végrehajtani. A tagállamoknak további három hónapot kell biztosítani arra, hogy jelentést nyújtsanak be a Bizottságnak az (EU) 2019/773 végrehajtási rendelet mellékletének 4.2.2.1.3.2. pontjában említett fényvisszaverő lemezek használatáról. Annak érdekében, hogy megfelelő idő álljon rendelkezésre a tehervonatok zárjelzőire vonatkozó követelményeknek az egész Unióra kiterjedő harmonizálása céljából végzett felülvizsgálatra, az előírások felülvizsgálatának határidejét módosítani kell.
                  
               
                     (4)
                  
                  
                     Az (EU) 2019/773 végrehajtási rendeletet ezért ennek megfelelően módosítani kell.
                  
               
                     (5)
                  
                  
                     Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdésében említett bizottság véleményével,
                  
               
                     (6)
                  
                  
                     Az e rendeletben meghatározott intézkedések hatékonyságának biztosítása érdekében e rendeletnek az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2019/773 végrehajtási rendelet a következőképpen módosul:
            
                        1.
                     
                     
                        a 6. cikk ötödik albekezdésének helyébe a következő szöveg lép:
                        „E rendelet mellékletének 4.2.2.5. szakaszát és D1. függelékét 2020. június 16-tól kell alkalmazni azokban a tagállamokban, amelyek az (EU) 2016/797 irányelv 57. cikkének (2) bekezdése szerint értesítették az Ügynökséget és a Bizottságot, és amelyek nem küldtek az Ügynökségnek és a Bizottságnak az (EU) 2016/797 irányelv 57. cikkének (2a) bekezdése szerinti értesítést.
                        E rendelet mellékletének 4.2.2.5. szakaszát és D1. függelékét 2020. október 31-től kell alkalmazni azokban a tagállamokban, amelyek az (EU) 2016/797 irányelv 57. cikkének (2a) bekezdése szerint értesítést küldtek az Ügynökségnek és a Bizottságnak.”;
                     
                  
                        2.
                     
                     
                        a melléklet 4.2.2.1.3.2. pontjában a „Jelentések:” szövegrészt követő albekezdésben a „2020. szeptember 30” kifejezés helyébe a „2020. december 31” kifejezés lép;
                     
                  
                        3.
                     
                     
                        a melléklet 4.2.2.1.3.2. pontjában a „Fokozatos kivonás:” szövegrészt követő albekezdésben a „2021. március 31” kifejezés helyébe a „2021. június 30” kifejezés lép.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 138., 2016.5.26., 44. o.
         
         
            (2)  Az Európai Parlament és a Tanács (EU) 2020/700 irányelve (2020. május 25.) az (EU) 2016/797 és az (EU) 2016/798 irányelvnek az átültetési határidő meghosszabbítása tekintetében történő módosításáról (HL L 165., 2020.5.27., 27. o.).
         
            (3)  A Bizottság (EU) 2019/773 végrehajtási rendelete (2019. május 16.) az Európai Unió vasúti rendszerének forgalmi szolgálat és forgalomirányítás alrendszerére vonatkozó átjárhatósági műszaki előírásokról és a 2012/757/EU határozat hatályon kívül helyezéséről (HL L 139I., 2019.5.27., 5. o.).